మూడు లక్షలు దాటితే...అంతే
- సిట్‌ సిఫారసులతో కేంద్రం అడుగులు
న్యూఢిల్లీ : నల్లధనానికి చెక్‌ పెట్టే చర్యల్లో భాగంగా కేంద్ర ప్రభుత్వం మరో సంచలన నిర్ణయం తీసుకునే దిశగా అడుగులేస్తోంది. సుప్రీం కోర్టు నియమించిన ప్రత్యేక దర్యాప్తు బందం (సిట్‌) సిఫారసులకనుగుణంగా నగదు లావాదేవీలపై పరిమితిని విధించనుంది. దేశఆర్థిక వ్యవస్థలో నల్లధనం చలామణిని నిరోధించే లక్ష్యంతో రూ. 3 లక్షలు దాటిన నగదు లావాదేవీలను నిషేధించునుంది. బంగారం ఆభరణాలు, ఇతర నగదు మార్పిడిలపై కొరడా ఝుళిపించనుంది. నగదు ఒప్పందాలు, నగలు లేదా కార్లను కొనుగోలు ద్వారా కోట్లాది రూపాయలు చేతులు మారుతున్నాయి. ఇలా లెక్కల్లోకి రాని భారీ లావాదేవీలు బహిర్గతం కానున్నాయి. అయితే ఇటలీ, ఫ్రాన్స్‌ లాంటి దేశాల్లో కొంత పరిమితి మేరకే లావాదేవీలను అనుమతిస్తున్నట్టు సిట్‌ ఉదహరించింది. రూ. 3 లక్షల పరిమితిని మించిన క్రెడిట్‌ లేదా డెబిట్‌ కార్డులు, చెక్కుల లావాదేవీలను సులభంగా గుర్తించవచ్చని ప్రభుత్వం భావిస్తోంది.
సిట్‌ సిఫారసు చేసిన రూ 15 లక్షలకు పైన నగదు నిల్వలను నిషేధించే అంశంపై కూడా తీవ్రంగా ఆలోచిస్తోందని తెలిసింది. వాణిజ్య, ఇతర పరిశ్రమల వ్యతిరేకత కారణంతో రూ .15 లక్షల నగదు హౌల్డింగ్స్‌ నిషేధం ప్రతిపాదనపై ఇంకా నిర్ణయం తీసుకోలేదని అధికార వర్గాలు చెబుతున్నాయి. ఈ చర్యతో పన్ను అధికారుల వేధింపులు పెరుగుతాయనే ఆందోళన వ్యాపార వర్గాల్లో వ్యక్తమవుతున్నది.
కాగా నగదు రహిత లావాదేవీలపై దష్టిపెట్టిన ఆర్థిక మంత్రిత్వ శాఖ ఇటీవల ప్రభుత్వసేవలపై డెబిట్‌, క్రెడిట్‌, చార్జీలను రద్దు చేసింది. ప్రభుత్వం ఇప్పటికే ఆస్తుల లావాదేవీల్లో రూ .20,000కు పైన క్యాష్‌ అడ్వాన్స్‌లపై నిషేధం సహా పలు చర్యలకు ఉపక్రమించింది. బ్యాంకు రుణాలు తిరిగి చెల్లించే సమయంలో ఇదే విధమైన పరిమితిని విధించిన సంగతి తెలిసిందే.
మీ స్నేహితులకు రికమెండ్ చెయ్యండి